[{"text_idx": "#000000", "text": "Tere! See on minu tervise- ja spordiblogi. Kirjutan sellest, kuidas ma valmistun vo\u0303istlusteks (kuu kokkuvo\u0303tted) ning muidugi blogin ka vo\u0303istlustest, kus osalen. Vahelduseks kirjutan mo\u0303nikord (va\u0308ga harva) ka muud juttu, kuid peamiselt on tegemist siiski trenniblogiga. Pa\u0308ikest! :)"}, {"text_idx": "#000001", "text": "Kes mu blogi on ja\u0308lginud, siis na\u0308eb isegi, et novembri ja detsembri kokkuvo\u0303te ja\u0308i a\u0308ra. Nende kuude lu\u0308hikokkuvo\u0303te on selles postituses. Aasta ise algas ha\u0308sti, ma\u0308letada on nii positiivset kui ka negatiivset. Vo\u0303istluste medaleid teenisin endale vaid 9 tk, neist no\u0308 pa\u0308ris vo\u0303istluste omi ainult 2 tk (u\u0308ks va\u0308lismaine vo\u0303istlus, teine kodumaine)."}, {"text_idx": "#000002", "text": "Olin vahepeal kergelt to\u0303bine, aga kuu lo\u0303pus jooksin juba mo\u0308o\u0308dunud aasta esimese ja ainukese maratoni. Elamus ise oli suurepa\u0308rane, sellest vo\u0303istlusest kirjutasin juba siin. Jaanuaris jooksin 131 km, ko\u0303ndisin 55 km ja isegi rattaga sai 20 km so\u0303idetud."}, {"text_idx": "#000003", "text": "Sain katsetada pisut teist ametipositsiooni samas firmas, kogeda, kas E-R to\u0308o\u0308 on ikka nii hea, nagu ko\u0303ik ra\u0308a\u0308givad. Kahe otsaga asi minu meelest, mo\u0303nes mo\u0303ttes ka\u0308id nagu iga pa\u0308ev to\u0308o\u0308l, o\u0303htuti paar vaba tundi ja ainult 2 vaba pa\u0308eva na\u0308dalas. Alguses olin vaimustuses, aga tegelikult va\u0308sisin ruttu sellisest rutiinist a\u0308ra. Trennide koha pealt sai u\u0308ks poolmaraton joostud. Jooksukilomeetreid kogunes 138, ko\u0303ndisin vaid 29 km."}, {"text_idx": "#000004", "text": "Sel kuul hakkas koroonaviirus rohkem ka meie maal vo\u0303imust vo\u0303tma ja riigis kuulutati va\u0308lja eriolukord. Olin ka ise samal ajal mingi viirusega maas kaks na\u0308dalat, kuid siis Covid19 testile ei saadetud. Vaatamata kehvale tervisele o\u0303nnestus mul aasta kolmandal kuul ka pisut liikuda - jooksin pea 66 km, ko\u0303ndisin 45 km ning rattaga so\u0303itsin 105 km. Kui va\u0308hegi vo\u0303imalik, siis ka\u0308isin ju to\u0308o\u0308l ikka rattaga, et u\u0308histransporti va\u0308ltida. Haiguse to\u0303ttu olin ka to\u0308o\u0308lt kaks na\u0308dalat eemal. Kuu lo\u0303pus sai veel E-R to\u0308o\u0308l ka\u0308idud, kuid avaldasin soovi saada vanasse kohta tagasi. Va\u0308ikepoe juhataja amet oli minu jaoks liiga pingeline, sama keti suurema kaupluse vahetuse vanema amet on kuidagi su\u0308damela\u0308hedasemaks aastatega saanud. Teistmoodi kogemus tuli aga karja\u0308a\u0308rile ja enesearendusele kindlasti ainult kasuks."}, {"text_idx": "#000005", "text": "To\u0308o\u0308alaselt sain tagasi oma vahetuse vanema koha kaupluses, kus graafik mulle va\u0308ga ha\u0308sti istub. Trennialaselt jooksin Haapsalu maanteejooksu virtuaalu\u0308rituse raames 10 km. Ta\u0308iesti enda vabast tahtest u\u0308hegi vo\u0303istluseta sai joostud sel kuul u\u0308ks poolmaraton. Aprillis jooksin 92 km, ko\u0303ndisin 23 km ning rattaga so\u0303itsin 176 km."}, {"text_idx": "#000006", "text": "Kaks virtuaaljooksu - Tartu maastikumaratoni 24 km ja Tallinki maijooksu 7 km. Maastikumaratoni jooksust tegin eraldi postituse (vo\u0303id lugeda siit). Kuus kogunes jooksukilomeetreid 161, ko\u0303ndisin see-eest vaid 31,6 km. Jalgrattaga sai so\u0303idetud 142 km. Kuu oli tore, loodus oli ilus, o\u0303unapuud olid o\u0303itemeres. Eks see maikuu ongi tavaliselt u\u0308ks aasta kauneimaid kuid looduse poole pealt."}, {"text_idx": "#000007", "text": "Kaks virtuaaljooksu - Elva su\u0308dao\u0308o\u0308jooksu 10 km ja Suunto Virtuaaljooksu poolmaraton. Kambja Trivesi tervisejooksul sai samuti ka\u0308idud ( 5 km). Juunikuus na\u0308gin a\u0308ra ka Tagurpidi maja. Veidi omamoodi elamus oli, aga kuna seal on nu\u0308u\u0308dseks ka\u0308idud, siis teist korda enam selle peale raha kulutada ei raatsiks. Juunis jooksin 104 km, ko\u0303ndisin 29 km ning rattaga so\u0303itsin 195 km."}, {"text_idx": "#000008", "text": "Ka\u0308isin oma elu esimesel operatsioonil, kuigi oli veidi ko\u0303he, siis ko\u0303ik la\u0308ks plaanipa\u0308raselt, sealhulgas taastumine. Miks pidin minema opile ja mis mu diagnoos oli, sellest ko\u0303igest kirjutasin juba siin. Kusjuures viimane on mo\u0308o\u0308dunud aasta postitustest ko\u0303ige populaarsem mu blogis. Kuna juulis trenni teha ei saanud, siis lo\u0303ikusest taastumisest tegin samuti u\u0308he postituse, seda saab lugeda siit. Kuna lo\u0303ikus ja taastumine ja\u0308id kuu esimesse poolde, siis kuu teisel poolel sai juba jalutada ning mo\u0303ningaid kauneid kodumaa paiku ku\u0308lastada - Pu\u0308haja\u0308rve, Va\u0308llama\u0308e matkarada, Ja\u0308gala juga, Kadrioru park. Sel kuul osalesin samuti Kambja tervisejooksul - ma jalutasin selle 5 km rahulikult la\u0308bi. Juulis jooksin 11,13 km, ko\u0303ndisin 77,6 km ning rattaga so\u0303itsin 10,36 km."}, {"text_idx": "#000009", "text": "Sellesse kuusse ja\u0308i puhkus, liigutud sai piisavalt. Lisaks olin kogunud alates aasta algusest nii palju raha, et sain endale lubada autokooli minekut. Midagi ta\u0308iesti uut hakkasin enda jaoks o\u0303ppima. Mo\u0303nele ei mahu pa\u0308he, et miks ma automaatka\u0308igukastiga o\u0303ppe valisin, aga mina tahtsin nii ja see on minu valik, mida ma ei kahetse. Mainitud kuul o\u0303nnestus mul edukalt osaleda ka tasuta \"Jooks on lahe 5 km va\u0308ljakutses.\" Augustis jooksin 101 km, ko\u0303ndisin 150 km ning rattaga so\u0303itsin 167 km."}, {"text_idx": "#000010", "text": "U\u0308ks virtuaaljooks - Ju\u0308ri Jaansoni Kahe Silla Jooksu 10 km. Kuu la\u0308ks kiiresti - to\u0308o\u0308, kodu, autokooli teoorialoengud ja o\u0303ppeso\u0303idud. Ometigi jo\u0303udsin piisavalt liikuda ning olla taas edukas 5 km va\u0308ljakutses. Septembris jooksin 141 km, ko\u0303ndisin 47 km ning jalgratta kilomeetreid kogunes lausa 349. Igati aktiivne kuu oli minu meelest."}, {"text_idx": "#000011", "text": "U\u0308ks pa\u0308ris vo\u0303istlus - Tartu linnamaratoni poolmaraton (sellest kirjutasin juba siin) ning u\u0308ks Suunto virtuaaljooksu 10 km vo\u0303istlus. Kolmas kuu ja\u0308rjest olin edukas 5 km va\u0308ljakutses, vaatamata sellele, et olin 1 na\u0308dala mingis viiruses (lubatud vabad pa\u0308evad ja\u0308idki lihtsalt sellesse na\u0308dalasse). Oktoobris jooksin 116 km, ko\u0303ndisin 66 km ning rattaga so\u0303itsin 184 km."}, {"text_idx": "#000012", "text": "Seda postitust oli oktoobrini kerge kirjutada, sest sain oma blogist spikerdada. Oktoobri kokkuvo\u0303te on aga viimane postitus mu blogis (enne seda postitust, mida sa praegu loed). Endomondot ei saa ka enam abivahendina kasutada, eks vaatan siis mapmyrun'st seda statistikat. Ko\u0303ndimas olen ka\u0308inud vaid 3. ja 6. novembril. Mis mind siis takistas aktiivsem olemast, ma absoluutselt ei ma\u0308leta. Olen ja\u0308tnud selles postituses veel mainimata, et suve lo\u0303pus, su\u0308gise algus ha\u0308iris mind po\u0308ia valu, sellele probleemile sain septembri lo\u0303pus lahenduse. 11.novembril jooksin 7,77 km ajaga 46:51, keskmine tempo 6:01 min/km. Ja\u0308rgmisena la\u0308ksin jooksma alles 17. novembril, plaanis oli joosta 10 km, jooksmise ajal lo\u0303i aga a\u0308kki nagu va\u0308lk selgest taevast mulle vasaku jala po\u0303lveo\u0303ndla la\u0308hedusse nii hullumeelse valu, et ma polnud vo\u0303imeline tegema u\u0308htegi jooksusammu. Selleks, et mul liiga ku\u0308lm ei hakkaks, ko\u0303ndisin nii kaua, kuni sain auto peale ja autoga koju. Trepist u\u0308les astuda oli samuti valus. Samas, mingi aja pa\u0308rast andis see valu ja\u0308rgi. 10 km asemel koos selle ko\u0303ndimisega la\u0308bisin vaid 6,64 km. 20. novembril olen ka 3 km jooksnud. Aasta eelviimasesse kuusse ja\u0308igi vaid 3 jooksmist, 4 ko\u0303ndimist ning rattaso\u0303ite pisut rohkem. Novembris jooksin 17,48 km, ko\u0303ndisin 15,86 km ning rattaga so\u0303itsin 143 km. Jooksu ja ko\u0303nnikilometraaz\u030c tuli nii tagasihoidlik, sest kuu lo\u0303pus oli liikumismotivatsioon mu ta\u0308ielikult maha ja\u0308tnud."}, {"text_idx": "#000013", "text": "Aasta viimasel kuul olin enda su\u0308nnipa\u0308evani ehk 18.detsembrini liikumise osas pa\u0308ris aktiivne. Kuu alguses tegin kolmel pa\u0308eval ja\u0308rjest 5-kilomeetri jooksu, kolmanda jooksu pidin aga taas vasaku jala po\u0303lve siseku\u0308lje valu to\u0303ttu katkestama. Otsustasin, et sel kuul siis ei jookse, aga pu\u0308u\u0308an pidevalt ko\u0303ndima jo\u0303uda. Kuu jooksul lo\u0303i hiljem parema jala po\u0303lveo\u0303ndla la\u0308hedusse veel paaril korral valu puhkeolekus. Enda juubeli su\u0308nnipa\u0308eval kukkusin autokooli so\u0303idueksamil la\u0308bi. Mul la\u0308ks so\u0303it va\u0308ga halvasti. Samas, ma tean ka ise pa\u0308ris ha\u0308sti, et olin eelnevalt tundides palju paremini juba so\u0303itnud kui sel eksamiso\u0303idul. Lo\u0308rtsisopp ja na\u0308rvipinge maksid mulle ilmselt ka\u0308tte. Peale su\u0308nnipa\u0308eva jo\u0303udsingi ko\u0303ndima sel kuul vaid kahel korral ja siiski pidin iseend veidi tagant utsitama. Muidu oli su\u0308nnipa\u0308ev tore ja la\u0308ks ha\u0308sti. Jo\u0303ulu esimesel pu\u0308hal oli maa ka valgeks la\u0308inud, valged jo\u0303ulupu\u0308had tegid samuti meele ro\u0303o\u0303msamaks. Lisaks ka\u0308isin kuu lo\u0303pus oma po\u0303lve pa\u0308rast perearstil, po\u0303lvest tehti ro\u0308ntgen. Mis edasi saab, see selgub alles 8. jaanuariks. Sinnamaani ma joosta ei riski, piirdun jalutamisega. Detsembris jooksin 15,12 km, ko\u0303ndisin 70,45 km (seda polegi nii va\u0308he \ud83d\ude00) ning enne lume tulekut sai rattaga so\u0303idetud 81,71 km."}, {"text_idx": "#000014", "text": "Mo\u0308o\u0308dunud aastal jooksin 1142,77 km, ko\u0303ndisin 613,75 km ning rattaga so\u0303itsin 1570,89 km ehk selle kolme ala peale kokku la\u0308bisin mo\u0308o\u0308dunud aastal 3327,41 km. Arvestades seda, et tervis kippus jamama, vo\u0303ib isegi kilomeetraaz\u030ciga rahule ja\u0308a\u0308da. Medaleid sain 9 tk, neist ilusaimat on raske valida, mulle meeldib ehk enim oktoobrikuu Suunto virtuaaljooksu medal, selline armas va\u0308rviline medal ilusa lilleo\u0303iega. Minu jaoks kolm meeldeja\u0308a\u0308vaimat elamust/kogemust olid Elu Tee Maraton jaanuaris, operatsioonil ka\u0308imine juulikuus ning autokooli minek augusti lo\u0303pus. Juhiload tulevad ku\u0308ll alles aastal 2021, aga ma polnud kunagi autorooli istunud ning olin vo\u0303imeline midagi ta\u0308iesti uut a\u0308ra o\u0303ppima."}, {"text_idx": "#000015", "text": "Alanud aastal tahaks olla edukas 5 km va\u0308ljakutses terve aasta. Kuna igal kuul on lubatud kindel arv vaba pa\u0308evi, siis suure tahtmise juures peaks see vo\u0303imalik olema. Autoso\u0303idu eksamid on samuti vaja uue aastal edukalt sooritada. Muidugi ja\u0308tkuvalt olen lapsekingades investeerimismaailmas. Kuigi hetkel tuleb mul Bondorasse 8-9 senti pa\u0308evas, siis 2019 polnud mul sedagi. Pisut intressi maksab ka Coop Pank mulle iga kuu alguses, Coopi to\u0308o\u0308tajana on kasulik panga hu\u0308vesid kasutada. Vo\u0303iks ju 2021 aasta lo\u0303puks olla passiivne pa\u0308evane sissetulek juba ta\u0308iseurodes, mitte sentides. Eks investeerimisega alustades kasvab raha aeglaselt. Vaja on nii kannatlikkust kui ka enesedistsipliini. Kuid 2021 alles algas, 2020 hakkasin alles investeerimismaailma uurima ning rahakogumine on kasulik hobi. Kui olla piisavalt kannatlik ja end ja\u0308tkuvalt majanduslikult harida, ehk o\u0303nnestub mul saavutada finantsvabadus enne pensioniiga, nt 20 aasta pa\u0308rast ehk 50-aastasena. Elame-na\u0308eme. \ud83d\ude09"}, {"text_idx": "#000016", "text": "Kauneid kohti Eestimaal (Po\u0303hja-Eesti u\u0308mbrus)"}, {"text_idx": "#000017", "text": "Teekond elu esimese operatsioonini ning operatsioon ise (laparoskoopia)"}, {"text_idx": "#000019", "text": "9 kuud maratonini e. minu 9 kuud\nVeebimajutuse Blogi - Uudised, o\u0303petused ja kavalad veebinipid"}, {"text_idx": "#000020", "text": "valged o\u0308o\u0308d - ei ole aega magada - jookse\nva\u0308he trenni kuid natuke siiski"}]